Vidraru tvenkinys

Vidraru tvenkinys (rumun. Lacul Vidraru) – tvenkinys, išsidėstęs šalia Fegerašo kalnų, Ardžešo apskrityje, vidurio Rumunijoje. Jis buvo sukurtas 1965 m. Ardžešo upėje pastačius Vidraru užtvanką. Tvenkinio dugne glūdi apsemtas kaimas. Vidraru tvenkinys užima beveik 9 km² plotą. Tvenkinio ilgis yra 10,3 km, didžiausias gylis – 155 m. Šalia užtvankos yra įrengta hidroelektrinė, per metus pagaminanti 400 GWh elektros energijos. Tvenkinį papildo kelios, į jį įtekančios upės. Ekstremalaus sporto mėgėjai prie ežero praktikuoja šuolius su guma.